En 67-årig mand, som kortvarigt var efterlyst tirsdag aften, er fundet igen.

OPDATERING 19.31: Manden er fundet i Rhodondendronparken i Brønderslev af en hundepatrulje. Nordjyllands Politi bad tirsdag aften offentligheden om hjælp til at finde en 67-årig mand fra Brønderslev, som sidst var set tirsdag eftermiddag omkring klokken 17. Den 67-årige mand var forsvundet fra hjerneskadecenteret Neuroenhed Nord i Nørregade i Brønderslev tirsdag eftermiddag. Det oplyste Nordjyllands Politi på Twitter. Manden blev fundet i god behold mindre end en time efter, at efterlysningen var sendt ud.